
Aktuálne výzvy v oblasti kultúry (II. kolo žiadostí)

Ministerstvo kultúry SR vyhlásilo druhé kolo výziev pre tri programy:

Program 5 Pro Slovakia
Program 6 Kultúra znevýhodnených skupín obyvateľstva
Program 7 Nehmotné kultúrne dedičstvo a kultúrno-osvetová činnosť

Termín predkladania žiadostí:
28. jún 2013


Na čo je možné dostať dotáciu:

Program 5 Pro Slovakia
Ide o podporu projektov prezentácie slovenského umenia a kultúry v zahraničí, mobility umelcov a kultúrnych pracovníkov, medzinárodnej spolupráce v oblasti kultúry, spolufinancovania projektov, ktoré získali finančnú podporu z medzinárodných zdrojov, ak ich realizáciu s ohľadom na ciele Európskeho spoločenstva vo vzťahu k Slovenskej republike možno považovať za významné v oblasti kultúry.
Ministerstvo môže v príslušnom rozpočtovom roku poskytnúť dotáciu zo štátneho rozpočtu na podporu medzinárodnej spolupráce v oblasti kultúry a podporu projektu, na realizáciu ktorého získal žiadateľ grant z Európskej únie prostredníctvom programu vytvoreného Európskou úniou pre kultúrne odvetvia a kultúrne subjekty, ak takýto projekt prispieva k praktickej realizácii cieľov Európskej únie vo vzťahu k Slovenskej republike.
V rámci aktuálnej výzvy budú podporené žiadosti v nasledujúcich podprogramoch:
podprogram 5.1 Prezentácia umenia a kultúry v zahraničí,
podprogram 5.2 Mobilita umelcov a kultúrnych pracovníkov, medzinárodná spolupráca v oblasti kultúry,
podprogram 5.3 Spolufinancovanie projektov, ktoré získali podporu z medzinárodných zdrojov.


Program 6 Kultúra znevýhodnených skupín obyvateľstva
Podpora kultúrnej aktivity osôb so zdravotným postihnutím alebo inak znevýhodnených skupín obyvateľstva výzvu na predkladanie žiadostí zameraných na podporu kultúrnych aktivít osôb so zdravotným postihnutím alebo inak znevýhodnených skupín obyvateľstva, na podporu rovnakého zaobchádzania a rovnosti príležitostí v oblasti kultúry a tiež na uľahčenie prístupu znevýhodnených skupín obyvateľstva ku kultúre s cieľom napĺňať kultúrne práva ľudí ohrozených chudobou a sociálnym vylúčením a tiež na podporu ich integrácie do spoločnosti, na podporu kultúrnych aktivít zameraných na prevenciu a elimináciu všetkých foriem násilia, diskriminácie a xenofóbie, na podporu tolerancie a prijímania inakosti, na posilnenie sociálnej súdržnosti a medzikultúrneho dialógu, ako aj na posilnenie politiky rodovej rovnosti.
Ide o podporu projektov zameraných na podporu živej kultúry, vydávanie periodickej tlače, ktorá prispieva k dostupnosti kultúry a kultúrnych materiálov a prináša informácie o živote a kultúre osôb so zdravotným postihnutím alebo inak znevýhodnených skupín obyvateľstva, ako aj vydávanie neperiodickej tlače – krásnej, pôvodnej i prekladovej, odbornej literatúry, vydávanie elektronických nosičov a čiastkových webových stránok rozvíjajúcich kultúru osôb so zdravotným postihnutím alebo inak znevýhodnených skupín obyvateľstva. Program slúži ako nástroj na podporu implementácie Dohovoru OSN o právach osôb so zdravotným postihnutím a tiež na podporu dočasných vyrovnávacích opatrení v oblasti kultúry v zmysle zákona NR SR č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov.
V rámci aktuálnej výzvy budú podporené žiadosti v nasledujúcich podprogramoch:
podprogram 6.1 Živá kultúra
podprogram 6.2 Periodická tlač
podprogram 6.3 Neperiodická tlač
podprogram 6.4 Neformálne vzdelávanie v oblasti kultúry osôb so zdravotným postihnutím



Program 7 Nehmotné kultúrne dedičstvo a kultúrno-osvetová činnosť
Program je zameraný na podporu v nasledujúcich oblastiach:
- medzinárodné, celoslovenské a krajské festivaly, prehliadky, súťaže z oblasti tradičnej ľudovej kultúry, folklorizmu a amatérskej umeleckej tvorby, realizácia spomienkových slávností venovaných významným osobnostiam a kultúrno-historickým udalostiam nadregionálneho významu,
- edukačné aktivity zamerané na vzdelávanie detí, mládeže a dospelých prostredníctvom kultúrno-osvetových aktivít, osvojovanie si tradičných zručností, využívanie voľného času v záujme predchádzania a eliminovania pôsobenia negatívnych vplyvov najmä na deti a mládež v oblasti kultúrno-osvetovej činnosti, amatérskej umeleckej tvorby a záujmovej vzdelávacej činnosti, rozvoj nových a inšpiratívnych metód a foriem trávenia voľného času s dôrazom na ich výchovno-vzdelávací a kultúrno-spoločenský rozmer, vzdelávanie v oblasti miestnej a regionálnej kultúry podporujúce rozvoj vedomostí o kultúre obce, mesta a regiónu, ako aj edukačné aktivity zamerané na šírenie poznatkov o prvkoch zapísaných v Reprezentatívnom zozname nehmotného kultúrneho dedičstva Slovenska,
- vznik novej autorskej tvorby, prezentácia interpretačných zručností a tvorivého umenia z oblasti tradičnej ľudovej kultúry, folklorizmu, amatérskej umeleckej tvorby a kultúrnoosvetovej činnosti, inovatívne projekty rozvíjajúce živú miestnu a regionálnu kultúru, príprava a realizácia umeleckých predstavení, koncertov a výstav, prezentácia tvorby prostredníctvom výroby zvukového alebo multimediálneho nosiča,
- projekty zamerané na Cyrila a Metoda a 1150. výročie ich príchodu na územie Veľkej Moravy
V rámci aktuálnej výzvy budú podporené žiadosti v nasledujúcich podprogramoch:
podprogram 7.1 Prehliadky, festivaly, súťaže
podprogram 7.2 Edukačné aktivity
podprogram 7.3 Vznik a prezentácia tvorby
podprogram 7.6 Cyril a Metod a 1150. výročie ich príchodu na územie Veľkej Moravy


výška dotácie:
95% oprávnených výdavkov


viac informácií:
http://www.culture.gov.sk/podpora-projektov-dotacie/dotacie/dotacie-2013-27c.html%22%20%5Ct%20%22_blank  

bližšie informácie: Štátne dotácie na kultúrne aktivity


verejne sprístupnené dielo MEDIA COELI ® podmienky: www.mediacoeli.sk

Váš konzultant: 

